b'\n_START_ARTICLE_\nVztrajnost\n_START_PARAGRAPH_\nVztr\xc3\xa1jnost je v fiziki zna\xc4\x8dilnost teles, da vztrajajo v enakomernem gibanju in se upirajo spremembi velikosti ali smeri hitrosti. Merilo za vztrajnost je vztrajnostna masa telesa.\n_START_SECTION_\nZgodovina\n_START_PARAGRAPH_\nNewton je prevzel Galilejevo na\xc4\x8delo kot svoj prvi zakon in ga postavil v \xc5\xa1ir\xc5\xa1i okvir tega, kar danes poznamo kot klasi\xc4\x8dno mehaniko. V Newtonovi teoriji ni potrebna nobena sila, da telo vztraja v enakomernem gibanju, prav tako kot v Aristotelovi teoriji ni bila potrebna nobena sila, da telo vztraja pri miru.'